wickkiey/tamil-wikipedia-markdown huggingface dataset:
# பதாவுன்


சுல்தான் இல்த்துத்மிசு ஆட்சியின் போது பொ.ஊ 1210 முதல் 1214 வரை நான்கு ஆண்டுகள் தில்லி சுல்தானகத்தின் தலைநகராக பதாவுன் வரலாற்று முக்கியத்துவம் பெற்றிருந்தது. இது முகலாய ஆட்சியின் போது வடக்கு எல்லையில் மிக முக்கியமான நகரமாக இருந்தது. பதாவுன் ஒரு பெரிய சந்தையாகவும் வரலாற்றுப் புகழ்பெற்ற மற்றும் மத முக்கியத்துவம் வாய்ந்த நகரமாகவும் இருந்துள்ளது. புது தில்லியிலிருந்து தென்கிழக்கே 230 கி.மீ. தொலைவிலும், இலக்னோவிலிருந்து வடமேற்கே 245 கி.மீ. தொலைவிலும் உள்ளது. இவை இரண்டையும்ம் சாலை வழியாக அடைய சுமார் 6 மணிநேரம் ஆகும்.  

இல்த்துத்மிசு கட்டிய பழைய பள்ளி வாச்லும் இங்குள்ளது குறிப்பிடத்தக்கது. இசுலாமிய அரசர்கள் கட்டிய கோட்டைகளும் இங்குள்ளன.  

## குறிப்பிடத்தக்க நபர்கள்

- அப்துல் காதிர் பதாயுனி
- பேகம் அபிதா அகமது
- சம்சுத்தீன் இல்த்துத்மிசு
- இசுமத் சுகதாய்
- ஹசரத் நிஜாமுதீன் – சூபித் துறவி
- இரசீத் கான்
- ரசியா பேகம்
- உருக்னுதீன் பிரோசு

## இதனையும் காண்க
- பாஞ்சாலம்
# இயமம்



**இயமம்** மற்றும் அதையொத்த இன்னொரு வகைப்பாடான நியமம் ஆகியன, அறம்சார்ந்த வாழ்க்கைக்காக சைவநெறியும் யோகநெறியும் முன்வைக்கும் முக்கியமான கடமைகள் ஆகும். இயமமும் நியமமும் திருமூலர் குறிப்பிடும் எட்டு வகை யோகங்களில் இரண்டு ஆகும்.  

சாண்டிலிய மற்றும் வராக உபநிடதங்களும், திருமூலரின் திருமந்திரத்திலும் பத்து இயமங்களும், பதஞ்சலி முனிவரின் "யோகசூத்திரம்" நூல், ஐந்து இயமங்களையும் முன்வைக்கின்றன.  

## ஐந்து இயமங்கள்

பதஞ்சலி முனிவர், தன் யோக சூத்திரம் 2.30 இல் குறிப்பிடும் இயமங்கள்  

1. கொல்லாமை (अहिंसा): அகிம்சை, பிறவுயிர்களைத் துன்புறுத்தாமை.
1. வாய்மை (सत्य): சத்யம், உண்மையைக் கடைப்பிடித்தல்

## பத்து இயமங்கள்

சாண்டிலிய உபநிடதம் மற்றும் சுவாத்மாராமம் எனும் நூல் ஆகியன வருவனவாற்றைப் பத்து இயமங்கள் என்கின்றன:  

1. கொல்லாமை (अहिंसा): அகிம்சை
1. வாய்மை (सत्य): சத்யம்
1. கள்ளாமை (अस्तेय): அஸ்தேயம்
1. புலனடக்கம் (ब्रह्मचर्य): பிரம்மச்சர்யம்
1. பொறையுடைமை (क्षमा): க்ஷமை - மன்னிக்கும் தன்மை
1. வெஃகாமை (अपरिग्रहः): பேராசையை அடக்குதல்
1. அளவுணவு (मितहार): மிதாகாரம் - போதுமான உணவு
1. தூய்மை (शौच): சௌச்சம், புனிதம் பேணல்.

## இயமங்களின் வேறுபட்ட எண்ணிக்கை
அறுபதுக்கும் மேலான இந்து மெய்ஞ்ஞானப் பழநூல்கள், இயமம் பற்றி விவாதிக்கின்றன. எனினும் பொதுவாக, இயமங்கள் பத்து என்றே வரையறுக்கப்பட்டிருக்கின்றன.  

## மேலும் பார்க்க
- நியமம்

## அடிக்குறிப்புகள்
# மௌன விரதம்


**மௌன விரதம்** என்பது மௌன விரதமாவது வாயாலும், மனதாலும், செயலாலும் பேசாதிருப்பதே என பதஞ்சலி முனிவர் தனது யோக சூத்திரம் எனும் நூலில் விளக்கியுள்ளார்.. இன்பம், துன்பம் இரண்டையும் மௌன விரதம் இருப்பதன் மூலம் எப்போதும் மனம் அலைபாயாமல் இயல்பாக இருக்கும். பதஞ்சலி முனிவரின் யோகா எனும் இந்த தத்துவத்தை இந்து சமயம், சமண சமயம், பௌத்த சமயம் மற்றும் பல சமயங்களும் ஏற்றுக் கொண்டுள்ளன. மௌன விரதத்தின் அவசியத்தையும் அதன் பெருமைகளையும் தங்கள் வேத நூல்களில் வலியுறுத்தியுள்ளனர்.  

மன அமைதிக்கு தேவை மகிழ்ச்சி. அது மௌன தவத்தால் மட்டுமே கிட்டும். பல செயல்களைப் பேசி சாதிப்பதை விட மௌன விரதத்தால் சாதிப்பது எளிது.  

சிறப்பு வாய்ந்த மௌன விரதத்தை மாதம் ஒரு முறையாவது கடைப் பிடித்தால் உடலுக்கும் நல்லது மனதுக்கும் நல்லது.  

வாய் தானே பேசக் கூடாது என எழுதிக் காட்டுவதும் சைகையில் பேசுவதும் சரியல்ல. அதில் மௌன விரத நிறைவு ஏற்படாது. மௌனம் என்பது ஆழ்நிலையில் அமைதியாய் இருத்தல். மோன நிலை என்பார்கள். ஆனந்தம் பிறக்கும் நிலை இங்கு தான் உருவாகிறது.  

பகவான் ரமணர் மோனத் தவமிருந்தது அனைவரும் அறிந்ததே. பால் பிராண்டன் என்ற மேலை நாட்டு மெய்யியல் அறிஞர், தனது நூலில் ரமண மகரிஷியின் ஆழ்ந்த மௌனத்தைப் போற்றி எழுதி இருக்கிறார்.  

மௌனத் தவமிருந்து சித்திகள் பல பெறலாம் என பதஞ்சலி முனிவர் தனது யோக சூத்திரம் எனும் நூலில் குறிப்பிட்டுளார்.  

- பதஞ்சலி யோக சூத்திரம்
- Sound of Silence
# கதிராமங்கலம் வன துர்க்கையம்மன் கோவில்



**கதிராமங்கலம் வன துர்க்கையம்மன் கோயில்** தஞ்சாவூர் மாவட்டத்தின் திருப்பனந்தாள் ஊராட்சி ஒன்றியத்தில் உள்ள கதிராமங்கலம் ஊராட்சியில் உள்ள கதிராமங்கலத்தில் அமைந்த பண்டைய கோயில் ஆகும். இங்கு இராகு காலத்தில் மட்டுமே பூசை செய்யப்படுகிறது. இந்த துர்க்கைக்கு ஆகாச துர்க்கை என்றும் பெயர் உண்டு.  

## அமைவிடம்
இக்கோயில் மாயவரத்தில் இருந்து சுமார் 14 கிலோமீட்டர் தொலைவிலும், கும்பகோணத்திலிருந்து 24 கிலோமீட்டர் தொலைவிலும் உள்ளது.  

## அருகிலுள்ள கோவில்கள்
- சூரியனார் கோவில்
# சுஜிதா



**சுஜிதா** இவர் ஒரு சின்னத்திரை நடிகை ஆவார். இவர் தமிழ், மலையாளம், மற்றும் தெலுங்கு போன்ற மொழிகளில் சின்னத்திரை தொடர்கள் மற்றும் திரைப்படங்களிலும் நடித்துள்ளார். இவர் தற்பொழுது ஜீ தமிழ் தொலைக்காட்சியில் ஒரு கை ஓசை என்ற தொடரில் நடித்து கொண்டு இருக்கின்றார். **பாண்டியன் ஸ்டாேர்ஸ் ல் மிகவும் பிரபலமாக இருக்கிறார்**  

## சொந்த வாழ்க்கை
இவர் மலையாள குடும்பத்தில் பிறந்தார். இவரது தந்தையின் பெயர் மணி, தாயின் பெயர் ராதா. இவரின் அண்ணன் ஒரு திரைப்பட இயக்குநர்.  

சுஜிதா 2012 ஆம் ஆண்டு திரைப்படத் தயாரிப்பாளர் தனுஷை திருமணம் செய்து கொண்டார். இவர்களுக்கு ஒரு பெண் குழந்தை உண்டு.  

## சின்னத்திரை
### தமிழ்
- கணவருக்காக
- திருவிளையாடல்
- மருதாணி
- பைரவி ஆவிகளுக்கு பிரியமானவள்
- மகாராணி
- பிருந்தாவனம்
- ரோஜா
- அக்கா தங்கை
- துளசி
- மைதிலி
- விளக்கு வச்ச நேரத்திலை
- ஒரு கை ஓசை - 2014 ஆரம்பம்
- **பாண்டியன் ஸ்டாேர்ஸ் ( தனம்)**
# கதை சொல்லியின் கதை (நூல்)



**கதை சொல்லியின் கதை** என்பது ஒரு சிறுகதைத் தொகுப்பாகும். இந்த நூலில் கழனியூரன் எழுதிய 19 சிறுகதைகள் இடம்பெற்றுள்ளன. இந்நூலுக்கு வட்டார வாசம் என்னும் தலைப்பில் எழுத்தாளர் பா. செயப்பிரகாசம் மதிப்புரை எழுதியிருக்கிறார். இதில் இந்நூலில் உள்ள கதைகளை, “வாசிப்பாளனிடம் பாதிப்பை நடவு செய்யும் கதைகள் இவை” எனக்குறிப்பிட்டு உள்ளார். வாக்குமூலம் என்னும் தலைப்பில் கழனியூரன் முன்னுரை எழுதியிருக்கிறார். அதில், “விவசாயத்தை மட்டுமே நம்பி வாழ்கின்ற எங்கள் வட்டாரத்து மக்களின் கலாச்சாரப் பண்பாட்டுக் கூறுகளை, நாட்டார் தரவுகளை, பழக்க வழக்கங்களை, நம்பிக்கைகளை இத்தொகுப்பில் உள்ள கதைகளில் பதிவு செய்ய முயன்றிருக்கின்றேன்” என்று கூறியிருக்கிறார்.  

## பொருளடக்கம்
| வ.எண் | கதை | வெளியிட்ட இதழ் |
| --- | --- | --- |
| 01 | கழிவு | கணையாழி – ஆகத்து 1996 |
| 02 | ஒரு கதைசொல்லியின் குரல் | புதிய பார்வை – ஆகத்து 1996 |
| 03 | சர்புதீன் பக்கிரிஷா | முஸ்லீம் முரசு – ஏப்ரல் 1998 |
| 04 | நாகக்கன்னி |  |
| 05 | விடைத்தேடும் வினாக்கள் | ஜனவரி 1997 |
| 06 | வேரும் வேரடி மண்ணும் |  |
| 07 | தெவக்கம் | முஸ்லீம் முரசு – ஜனவரி 1995 |
| 08 | வித்தை | முங்காரி – மே 1999 |
| 09 | விடலைப்பிள்ளைகள் | வாசுகி – ஏப்ரல், 1995 |
| 10 | இத்தா | முஸ்லீம் முரசு – செப்டம்பர் 1996 |
| 11 | ஒரு கதை சொல்லியின் கதை | பூங்குயில் – மே, 1996 |
| 12 | காட்டுப் பூவின் வாசம் | சுந்தரசுகன் – செப்டம்பர் 1997 |
| 13 | சாவு முதல் | பொற்கிளி – மார்ச் 1996 |
| 14 | அம்மா | முஸ்லீம் முரசு – மே 1997 |
| 15 | தொடரும் | வாசுகி – 16 – 30 செப்டம்பர் 1997 |
| 16 | சம்சாரி | பொற்கிளி – ஆகத்து 1998 |
| 17 | கடிதம் | பொற்கிளி – நவம்பர் 199 |
| 18 | கந்துவட்டி | பொற்கிளி – அக்டோபர் 1998 |
| 19 | விதைத்தது | } |

## சான்றடைவுகள்
# கேசியா (நூல்)


**கேசியா** (*Gaysia*) என்பது ஆஸ்திரேலிய எழுத்தாளரும் இதழாளருமான பெஞ்சமின் லா எழுதிய நூல் ஆகும்.  

ஆஸ்திரேலியாவில் வாழும் இந் நூலாசிரியர், ஆசியத் தற்பால்சேர்க்கையினரின் நிலைபற்றி அறிந்து கொள்வதற்காக ஆசியாவின் பல பகுதிகளுக்கும் பயணம் மேற்கொண்டார். அந்தப் பயணத்தின் அனுபவங்களையும், அப்பகுதிகளில் வாழும் பலவகையான மக்களின் தற்பால் சேர்க்கை பற்றிய கருத்துக்களையும் இந் நூலில் பதிவு செய்துள்ளார்.
# வாடி வாசல்

**வாடி வாசல்** என்பது ஏறு தழுவல் அல்லது ஜல்லிக்கட்டு நிகழ்வின் போது பந்தயக் காளைகள் வெளிப்படும் வாசலாகும். திட்டி வாசல் சிறு நுழைவு வாயில் என்று பொருள் படுகிறது. இவ்வாறு வெளிப்படும் காளைகள் முரட்டுத்தனமான இப்போட்டிக்காகவே பழக்கப்பட்ட காளைகளாகும். இக்காளைகளின் கொம்புகளில் அல்லது கழுத்தில் பரிசுப் பொருட்களைக் கட்டி இருப்பார்கள். காளையினை அடக்கி வெற்றி பெறும் வீரர் பரிசினைப் பெறுவார். தமிழகத்தின் தென்மாவட்டங்களில் ஏறுதழுவல் என்னும் இந்த வீர விளையாட்டு சிறப்பாகக் கொண்டாடப்படுகிறது. முன்பு மணமகனைத் தேர்ந்து எடுக்கவும் இவ்விளையாட்டு பயன்பட்டதுண்டு.  

## ஆதாரங்கள்
# நிறை சுற்று மாற்றல் சார்பு

கட்டுப்பாட்டியலில் நிறை சுற்று மாற்றல் சார்பு என்பது ஒரு நிறை சுற்றுக் கட்டுப்பாட்டு (பின்னூட்டு உள்ள அல்லது இல்லாத) அமைப்பு, அதன் உள்ளீட்டுக் குறிப்பலைக்குத் தரக்கூடிய விளைவின் நிகர முடிவைத் விளக்கக்கூடிய ஒரு கணிதக் கோவை ஆகும்.  

ஒரு நிறை சுற்றுக் கட்டுப்பாட்டு அமைப்பின் நிறை சுற்று மாற்றல் சார்பு என்பது சுழியத் தொடக்க நிபந்தனைகளின்போது பெறப்படும் வெளியீட்டின் லாப்லேஸ் மாற்றத்திற்கும் இடப்படும் உள்ளீட்டின் லாப்லேஸ் மாற்றத்திற்குமான தகவே ஆகும்.  

கட்டுப்பாட்டு அமைப்பின் உள்ளீடு ***X(s)*** ஆகவும் வெளியீடு ***Y(s)*** ஆகவும் இருப்பின் <math>\dfrac{Y(s)}{X(s)} </math> என்பதுவே அவ்வமைப்பின் மாற்றல் சார்பாகும்.  

நிறை சுற்றுக் கட்டுப்பாட்டு அமைப்பின் மாற்றல் சார்பு தெரிந்திருந்தால் உள்ளிடப்படும் குறிப்பலைக்கான வெளியீட்டை எளிதாகக் கண்டுபிடிக்கவியலும்.  

நிறை சுற்று மாற்றல் சார்புக்கு ஒரு சான்று கீழே தரப்பட்டுள்ளது.  
ஒரு நிறை சுற்றுக் கட்டுப்பாட்டு அமைப்பில் ***G(s)*** என்பது முன்னோக்குச் சார்பாகவும் ***H(s)*** என்பது ***G(s)***ற்குப் பின்னூட்டுச் சார்பாகவும் இருப்பின், ***G(s)***, ***H(s)*** ஆகியவற்றை இணைத்து அப்பகுதியின் மாற்றல் சார்பாக  

: <math>\dfrac{Y(s)}{X(s)} = \dfrac{G(s)}{1 + G(s) H(s)}</math>  

என்று கூற முடியும்.  

ஒரு நிறை சுற்றுக் கட்டுப்பாட்டு அமைப்பின் கட்ட விளக்கப் படத்தை உதாரணமாக எடுத்துக் கொள்வோம். இங்கு ***Z*** என்கிற ஒரு இடைநிலை குறிப்பலை வரையறுக்கப்படுகிறது.  

இந்தப் படத்தின் மூலம் பின்வருமாறு உய்த்துணரப்படுகிறது.  

: <math>Y(s) = Z(s)G(s) \Rightarrow Z(s) = \dfrac{Y(s)}{G(s)} </math>  

: <math>X(s)-Y(s)H(s) = Z(s) = \dfrac{Y(s)}{G(s)} \Rightarrow X(s) = Y(s) \[{1+G(s)H(s)} \]/G(s)</math>  

: <math>\Rightarrow \dfrac{Y(s)}{X(s)} = \dfrac{G(s)}{1 + G(s) H(s)}</math>
# மனனம் (இந்து சமயம்)

**மனனம்** என்பது குருவிடமிருந்து மற்றும் வேத வேதாந்த சாத்திரங்களிலிருந்து கேட்கப்பட்ட இரண்டற்ற பிரம்மத்தைக் குறித்து, வேதாந்தம் ஏற்றுக் கொள்ளும் யுக்திகளின் மூலமாக எப்பொழுதும் பிரம்மத்தைக் குறித்து சிந்திப்பதாகும்.  

மனனம் என்பதற்கு சிந்திப்பது, ஆலோசிப்பது என்பது பொருள். ஆனால் இங்கு மனனம் என்னும் சொல்லானது பரிபாஷையாக (மறைமுகமாக உணர்த்தும் சொல்) பயன்படுத்தப்படுகிறது. இதில் மூன்று அம்சங்கள் உள்ளன.  

- வேதத்தின் மூலமும், குருவின் மூலமும் உபதேசிக்கப்பட்ட இரண்டற்ற பிரம்மவஸ்துதான் இங்கு மனனத்திற்கு எடுத்துக் கொண்ட பொருளாகும்.
- சிந்திப்பதை எப்பொழுதும் இடைவிடாமல் செய்ய வேண்டும் என்று தட்சஸ்மிருதியானது, ஒரு சந்நியாசியின் அன்றாடச் செயல் என்று விளக்கியுள்ளது.
- மேலும் “உறக்கம் வரும் வரையிலும், மரணம் நெருங்கும் வரையிலும் வேதாந்தச் சிந்தனையில் ஒரு சந்நியாசி காலத்தை கழிக்க வேண்டும் என்று கூறியுள்ளது.
# பேசகபதம் (சிற்பநூல்)

இந்தியச் சிற்ப மரபில் **பேசகபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது நான்கு பதங்களைத் (நிலத்துண்டு) கொண்டது. இந்த அமைப்பில், கிழக்குப் பக்கம் ஆதித்தனுக்கும் (சூரியன்), தெற்குப் பக்கம் யமனுக்கும், மேற்குப் பக்கம் வருணனுக்கும், வடக்குப் பக்கம் சந்திரனுக்கும் உரியது என மானசாரம் கூறுகின்றது. இவர்களைவிடச் சிவன் வடகிழக்குப் பகுதிக்கும், அக்கினி தென்கிழக்குக்கும், காற்றுக் கடவுளான பவனன் தென்மேற்குக்கும், ஆகாயத்துக்கு உரிய கடவுள் ககனன் வடமேற்குக்கும் உரிய கடவுளர் எனவும் அந்நூலில் சொல்லப்பட்டிருக்கிறது.  

இந்த அமைப்பு வீடுகளுக்கும், வணக்கத் தலங்கள், பொதுக் குளியல் இடங்கள் போன்றவற்றுக்கான கட்டிடங்களுக்கும் பொருத்தமானது எனச் சிற்பநூல்கள் கூறுகின்றன.
# நிதித்யாசனம்

**நிதித்யாசனம்** என்பது ஒரு வகை தியானமாகும். மெய்ப்பொருளிலிருந்து வேறானதாக உள்ள உடல் போன்றவற்றைக் குறித்த எண்ணங்கள் இல்லாமல், அந்த இரண்டற்ற பரம்பொருளைக் குறித்த ஒருமித்த எண்ணத்தின் தொடர்ந்த மன ஓட்டமே நிதித்யாசனம் ஆகும்.  

தியானத்தில் வஸ்துவை (பிரம்மம்) நோக்கி இடையீடற்றுப் பாய்ந்து செல்வதுதான் தியானம் என்கிறார் பதஞ்சலி முனிவர் அந்தத் தியானமானது நிதித்தியாசனமாக மாற வேண்டுமெனின் உடல், மனம் மற்றும் ஐம்புலன் விசயப் பொருட்கள், பிரம்மத்திலிருந்து வேறுபட்டுள்ள பொருள்களை விடுத்து பிரம்மத்தின் உருவைப் பெற்று இடைவிடாமல் பாய்ந்து தியானித்துக் கொண்டு ஞான நிஷ்டையில் இருக்கவேண்டும்.  

ஞானநிஷ்டை (தன்னில் மனநிறைவு) அடைய விஷய சுகங்களைத் துறந்து, தனிமையில் ஆத்மாவைத் தியானிப்பதே நிதித்யாசனம் ஆகும். ஒருவன் கர்மத்தினால் கிடைக்கும் பாவ - புண்ணியங்களையும், அகங்காரத்தையும் துறந்து பகவானை மட்டும் சரணாகதி அடைந்து, பகவானைப் பற்றிய அறிவை (ஞானத்தை) அடைந்தவன் உலகத் துயரங்களிலிருந்து விடுதலை பெற்று பகவானை அடைகிறான்.
# சிரவணம்

**சிரவணம் அல்லது கேட்டல்** எனில் உபநிடதம் மற்றும் வேதாந்த வாக்கியங்களை செவிகளால் கேட்பது என்று மட்டும் பொருள் அல்ல. குரு கற்றுத் தரும் உபநிடத வேதாந்த வாக்கியங்களை ஒன்றுடன் ஒன்றை இணைத்துப் பகுத்தாராய்ந்து தருக்கம், யுக்தி, அனுமானம் போன்ற பிரமாணங்கள் மூலம் பொருள் விளங்குமாறு கேட்டலே சிரவணம் ஆகும்.  

உபநிடத, வேதாந்த வாக்கியங்களை ஆறு (ஷட்) வகையான லிங்கங்கள் (அடையாளங்கள்) மூலம் அனைத்து வேதாந்த உபநிடதங்களுக்கும் இரண்டற்ற வஸ்துவான பிரம்மமே அடிப்படையானது என்று உறுதிப்படுத்திக் கொள்வதே சிரவணம் ஆகும்.
# அட்டப்பள்ளம் (இலங்கை)

**அட்டப்பள்ளம்** (*Addappallam*) என்பது இலங்கையின் கிழக்கு மாகாணத்தில் அம்பாறை மாவட்டத்தில் நிந்தவூரின் அருகில் உள்ள ஒரு கிராமம் ஆகும். இது நிந்தவூர் பிரதேச செயலாளர் பிரிவில் அமைந்துள்ளது.  

## இங்குள்ள கோயில்கள்
- அட்டப்பள்ளம் சிங்காரபுர மாரியம்மன்
- அட்டப்பள்ளம் சித்திவிநாயகர் ஆலயம்
- அட்டப்பள்ளம், மாட்டுப்பள்ளை மடத்தடி அம்மன் ஆலயம்

பள்ளிவாயல்கள்  

- ஹுதா ஜூமுஆ பள்ளிவாயல்
- பாகியதிஸ் ஸாலிஹா(40 முழ அவுலியா) பள்ளிவாயல்
- றஷாதிய்யா பள்ளிவாயல்
- அக்பர் பள்ளிவாயல்

## இங்குள்ள பாடசாலைகள்
- கமு/விநாயகர் வித்தியாலயம் 1950 ஆண்டு ஆரம்பிக்கப்பட்ட மிகப்பழமையான பாடசாலையாகும்.
- அட்டப்பள்ளம் சகீதா வித்தியாலயம்
# சக்தி ஒளி



**சக்தி ஒளி** எனப்படுவது மேல்மருவத்தூர் ஆதிபராசக்தி சித்தர் பீடத்தினால் வெளியிடப்படும் ஒரு மாதாந்த இதழாகும். இந்த இதழ் 1982ம் ஆண்டில் இருந்து வெளியிடப்படுகின்றது.  

மக்களிடம் கட்டாயம் இருக்க வேண்டியனவான பக்தி, நல்ல எண்ணம், ஆன்மீக ஈடுபாடுகள் ஆகியவற்றைக் கருவாகக்கொண்டே சக்தி ஒளி இதழ் வெளிவருவதாக முதலாவது சக்தி ஒளி இதழில் உள்ள பங்காரு அடிகளாரின் ஆசியுரையில் குறிப்பிடப்பட்டுள்ளது. இது இந்தியா மற்றும் இலங்கை, பிரித்தானியா, கனடா போன்ற நாடுகளில் உள்ள சந்தா செலுத்திய ஆதிபராசக்தி சித்தர் பீடத்தின் பக்தர்களுக்கு அனுப்பி வைக்கப்படுகின்றது.
# எய்சேபியோ


**எய்சேபியோ** , (Eusébio da Silva Ferreira; 25 சனவரி 1942 – 5 சனவரி 2014) , மொசாம்பிக்கில் பிறந்த போர்த்துகீசிய கால்பந்து வீரர். கால்பந்து வரலாற்றில் ஒரு சகாப்தம் என்று அறியப்பட்டார் .  

## தொழில்முறை போட்டிகள்
ஆப்ரிக்க நாடான மொசாம்பிக், போர்ச்சுகலின் ஆதிக்கத்தின் கீழ் இருந்த காலப்பகுதியில், அவர் போர்த்துகல் அணிக்காக விளையாட தேர்ந்தெடுக்கப்பட்டார்.சுமார் பத்தாயிரம் டாலர்கள் அளவுக்கு பணம் கொடுத்து தமது அணிக்காக விளையாட ஃபென்ஃபிகா அணி அவரை ஒப்பந்தம் செய்தது. போர்ச்சுகல் அணிக்காக 64 போட்டிகளில் விளையாடிய அவர் அந்நாட்டுக்காக 41 கோல்களை அடித்துள்ளார்.  

| வருடம் | தோற்றங்கள் | கோல்கள் |  |
| --- | --- | --- | --- |
| - | 1961 | 2 | 1 |
| 1962 | 5 | 2 |  |
| 1963 | 1 | 0 |  |
| 1964 | 6 | 4 |  |
| 1965 | 7 | 7 |  |
| 1966 | 12 | 12 |  |
| 1967 | 6 | 3 |  |
| 1968 | 2 | 1 |  |
| 1969 | 4 | 2 |  |
| 1970 | 1 | 0 |  |
| 1971 | 5 | 2 |  |
| 1972 | 9 | 4 |  |
| 1973 | 4 | 3 |  |

## சிறப்புகள்
1962 ஆம் ஆண்டு ஃபென்ஃபிகா அணி ஐரோப்பிய கால்பந்து கோப்பையை வென்றதில் அவரது பங்களிப்பு மிகப்பெரியது. இவர் 1966 ஆம் ஆண்டு உலகக் கோப்பை கால்பந்துப் போட்டியில் மிக அதிக அளவில் கோல்களை அடித்த வீரர் என்கிற பெருமையைப் பெற்றவர் .தனது கால்பந்து வாழ்க்கையில் தொழில்முறை ரீதியில் அவர் விளையாடிய 745 போட்டிகளில் அவர் 733 கோல்களை அடித்துள்ளார். காலில் சக்கரத்தைக் கட்டிக் கொண்டு ஓடுபவர், கறுஞ்சிறுத்தை என்று அவர் வெகுவாகப் புகழப்பட்டார் .  

## இறப்பு
இதயம் மற்றும் நுரையீரல் நோயினால் பாதிக்கப்பட்டிருந்த அவர் , தனது 71 ஆவது வயதில் சனவரி 5 , 2014இல் காலமானார். அவரது மரணத்தை முன்னிட்டு போர்த்துகல் நாட்டு அரசு மூன்று நாள் அரசுமுறை துக்கம் அறிவித்தது.
# பிரம்மன் (திரைப்படம்)



**பிரம்மன்** Bramman (2014) ஒரு அதிரடி மற்றும் காதல் தமிழ்த் திரைப்படம். சசி குமார், சந்தானம், தன்சிகா, லவண்யா நடித்து, கமலஹாசன் உதவியாளரான சாக்ரெட்டீசு இயக்கி வெளி வந்த திரைப்படம்.இப்படத்தின் தயாரிப்பாளர் லக்சுமி மஞ்சு.  

## நடிகர்கள் மற்றும் குழுக்கள்
- சசி குமார் (சிவா)
- லாவண்யா திரிபாதி (காயத்திரி)
- நவீன் சந்திரா (குமார்)
- சந்தானம்
- தேவி ஸ்ரீ பிரசாத்
- சூரி
- மாளவிகா மேனன்
- வனிதா

## தயாரிப்பு
உத்தரகண்ட் மாநில முன்னாள் அழகி லாவண்யா திரிபாதி முன்னணிக் கதாப்பாத்திரத்தில் நடிக்கிறார் "சந்தானம் இப்படத்தில் நடிக்கிறார்; இப்படம் சசிகுமார் நடித்த முந்தைய படத்தை போன்ற ஒரு தீவிர படமாக இருக்க முடியாது" என்று கூறினார். சூரி இப்படத்தில் ஒரு பகுதியாக நடிக்கிறார், முன்பு இவர் சந்தானத்திற்குப் பதிலாக நடிப்பார் என தவறாகச் செய்திகள் வெளியாகின. யுவன் ஷங்கர் ராஜா இசையமைக்கிறார் என்று அறிவிக்கப்பட்டது, ஆனால் இசை அமைப்பாளர் தேவி ஸ்ரீ பிரசாத் கையெழுத்திட்டார். படப்பிடிப்பு பெரும்பாலும் கோயம்புத்தூரில் நடந்தது. இப்படப்பிடிப்பு ஏப்ரல் 2013 இல் பாரதியார் பல்கலைக்கழகத்திலும் நடைபெற்றது. அக்டோபர் மாதம், இயக்குநர் சாக்ரடீஸ், எம் சசிகுமார், லாவண்யா, நடன ராஜூ சுந்தரம் கொண்ட அணி ஒரு 40 உறுப்பினர் குழுவினர் இரு பாடல்களைப் படம் பிடிப்பதற்காக இத்தாலி, வெனிஸ் மற்றும் சுவிச்சர்லாந்து சென்றார். இந்தியாவுக்கு வெளியே எடுக்கும் முதல் சசிகுமாரின் திரைப்படம் ஆகும்.  

## கதை சுருக்கம்
திரைப்படத்தின் மீது தீராத காதல் கொண்ட சிவா குத்தகைக்கு கிடைத்த ஒரு திரையரங்கை திருமண மண்டபமாகவோ, வணிக வளாகமாகவோ உருமாறிவிடாமல் பார்த்துக்கொள்கிறார். அத்திரையரங்கில் பழைய படங்கள் மட்டுமே வெளியிடப்பட்டதால் ரூ ஐந்து இலட்சத்துக்கு கடனாளியாகிறார். தன் பழைய நண்பன் குமார் பெரிய இயக்குநராக இருப்பது அறிந்து உதவி கேட்க சென்னை வருகிறார். அங்கு சிவாவிற்கு எதிர்பாராத நல்லூழ் மூலம் பணம் கிடைக்கிறது. நண்பனை சந்திக்கிறார், ஆனால் குமாருக்கு சிவாவை தெரியவில்லை. அடுத்தடுத்து நடக்கும் சம்பவங்களால் சிவா பெரும் இழப்புக்கு ஆளாகிறார். சிவாவின் நண்பனுக்கு உண்மை தெரியவரும்போது சிவா அதை எப்படி எதிர்கொள்கிறார்? என்பதை இயக்குநர் சுவையாக சொல்லியுள்ளார்.
# மகாநாகன் (உருகுணை)

**மகாநாகன்** என்பவன் மகாவம்சத்தின் படி இலங்கையின் தென்பகுதியான உருகுணை இராச்சியத்தை தொடங்கி வைத்தவன் என அறியப்படுகிறான். ஆனால் தாதுவம்சம் நூலின் படி உருகுணையை ஆண்டவர்கள் தமிழர்கள் என்பது ஆய்வாளர்கள் கருத்து.  

## அநுராதபுரத்தில் இருந்து தப்புதல்
தேவநம்பிய தீசன் அநுராதபுரத்தில் ஆட்சி செய்த போது மகாநாகன் இளவரசனாய் இருந்தான். தேவநம்பிய தீசனின் பின் அவரது சகோதரனான மகாநாகனே அனுராதபுரத்தின் ஆட்சியாளனாக வரவேன்டும். ஆனாலும் அரச பட்டத்து இராணி தன் மகனுக்கு ஆட்சியை வழங்க எண்ணினாள். மகாநாகனைக் கொல்ல பல சூழ்ச்சிகள் செய்தாள். ஒருமுறை ஒரு மாம்பழத்தில் விசத்தைக் கலந்து அதனை மாம்பழக் கூடையில் வைத்து மகாநாகனுக்கு அனுப்பினாள். இதனை அரசியின் மகன் உண்டு மரணமடைந்தான். இந்தச்சம்பவத்தால் பயந்த மகாநாகன் உருகுணைக்கு தப்பி வந்து அங்கிருந்த தமிழ் அரசர்களிடம் தஞ்சமடைந்தான். பின்னர் யட்டால என்ற இடத்தில் அவனுக்கு என்றொரு மகன் பிறந்தான். அவன் யட்டால தீசன் என அழைக்கப்பட்டான். மகாநாகனுக்கு கோதாபயன் என்ற தத்து மகனும் உண்டு.  

## மேற்கோள்களும் குறிப்புகளும்
# விவேகம் (வேதாந்தம்)


**விவேகம்** எனில் பரம்பொருள் ஒன்றே என்ற உண்மையானது அறிந்து கொள்வதுடன் நம் கண்களால் பார்க்கும் இவ்வுலகம், அனுபவிக்கும் பொருட்கள் அனைத்தும் தற்காலிக தோற்றம் கொண்டதேயன்றி என்றும் நிலையற்றது (மித்யா/பொய்) என்று உணரும் அறிவுதான் விவேகம் ஆகும். சாத்திரங்கள் விதித்துள்ள கர்மங்களையும், வழிபாட்டுமுறைகளையும் மேற்கொண்டு, மனத்தை தூய்மை செய்து கொள்ள வேண்டும். மனத்தூய்மை அடைந்த பிறகு விவேகம், வைராக்கியம், மனவடக்கம், புலனடக்கம், பொறுமை, அகிம்சை, சமாதானம், மனநிறைவு, தியாகம் முமுச்சுத்துவம் எனும் பிரம்மத்தை அறியும் ஆவல் போன்ற வழிமுறைகளை பின்பற்றவேண்டும்.  


## இதனையும் காண்க
- பிரம்மம்
- ஆத்மா
# எச்சம் (சொல்)

எச்சம் என்னும் சொல் எஞ்சிநிற்கும் பொருளை உணர்த்தும். அது பயன்படுத்தியது போக மிச்சமாக இருக்கும் ஒன்று. திருக்குறளில் இச்சொல் பல்வேறு பொருளைக் குறிக்கும் வகையில் பயன்படுத்தப்பட்டுள்ளது.  

புகழ்-இகழ், தக்கார்-தகவிலார் போன்றவை  
:வாழ்வுக்குப் பிறகு எஞ்சி நிற்பது எச்சம். அது அவரைப் பற்றி மற்றவர்கள் நினைப்பது. இது இசை என்னும் எச்சம் தக்கார் தகவிலார் என்னும் எச்சம். இந்த எச்சம் மனிதனுக்கு உள்ள ஆசையால் பிறக்கும்.  

மக்கள்  
:ஒருவரது வாழ்க்கையின் பயனாய் எஞ்சி நிறபது அவர் பெற்றெடுத்த மக்கள்.  

கழிவுப்பொருள்  
:எச்சம் என்பது உண்ட உணவின் கழிவுப்பொருள்.  
## அடிக்குறிப்பு
# உடத்தலவின்னை



**உடத்தலவின்னை** (*Uda Talawinna*) என்பது இலங்கையின் மத்திய மாகாணத்திலுள்ள கண்டி மாவட்டத்தில் அமைந்துள்ள ஒரு சிறிய நகரமாகும். உடத்தலவின்ன கண்டி மாவட்டத் தலைநகரான கண்டி நகரில் இருந்து 8.6 கி.மீ. வடக்கே அமைந்துள்ளது. அரசியல் உள்ளூராட்சி பாததும்பறை பிரதேச சபையாலும் மேற்கொள்ளப்படுகிறது. நகரசபை மற்றும் பிரதேசசபை என்பன கூட்டாக பாததும்பறை பிரதேச செயளாலார் நிர்வாகப் பிரிவில் அடங்குகின்றன. இது கண்டி நகரத்தில் இருந்து வடக்குத் திசையில் அமைந்துள்ளது.  

## கல்வி
### பாடசாலைகள்
- ஜாமியுல் அஸ்ஹர் மத்திய கல்லூரி

### வேறு கல்வி நிறுவனங்கள்
- ஹகீமிய்யா அரபுக் கலாசாலை. இங்கு நாட்டின் பல இடங்களில் இருந்து மாணவர்கள் வந்து ஷரிஆ கல்வியை கற்கின்றனர்.

## புவியியலும் காலநிலையும்
உடத்தலவின்னை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 485 மீற்றர் உயரத்தில் காணப்படுகிறது.  

இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்
இது முஸ்லிம்களைப் பெரும்பான்மையாக கொண்ட ஒரு பிரதேச செயலாளர் பிரிவு ஆகும். இங்குள்ள மக்களில் பெரும்பான்மையினர் இஸ்லாம் சமயத்தைச் சேர்ந்தவராவர்.  

## இங்கு பிறந்த குறிப்பிடத்தக்கவர்கள்
- யு. எல். எம். நௌபர், உளவளத்துறை நிபுணர்
- ஏ. ஆர். ஏ. ஃபரீல், ஊடகவியலாளர்
- ஏ. எம். வைஸ், எழுத்தாளர்
- பீ. எம். புன்னியாமீன் சுதந்திர ஊடகவியலாளர், பதிப்பாசிரியர்
- மஸீதா புன்னியாமீன் எழுத்தாளர், நூலாசிரியர்
# அஹம் பிரம்மாஸ்மி என்ற மகாவாக்கியம்



**அஹம் பிரம்மாஸ்மி** (Aham Brahmasmi) (சமசுகிருதம்:अयम् आत्मा ब्रह्म) என்பது `நான் பரம்பொருளாக இருக்கிறேன்` என்று பொருள்படும் மகாவாக்கியம் ஆகும் (பிரகதாரண்யக உபநிடதம் (1.4.10). அத்வைத மரபில் தத்துவமசி என்ற மகாவாக்கியம் உபதேச வாக்கியம் என்றும், `அஹம் பிரம்மாஸ்மி` என்ற மகாவாக்கியம் அனுபவ வாக்கியம் என்றும் அத்வைத வேதாந்திகள் கூறுகின்றனர்.  

இங்கும் அஹம் என்பது சீவ சைதன்னியத்தையும், பிரம்மம் என்பது பிரம்ம சைதன்னியத்தையும் குறிப்பிடுவதால் அவைகளின் ஒருமையை பாகலட்சணையின் மூலம் விசாரணை செய்து தத்துவமசி என்ற மகாவாக்கியத்தின் விசயத்தில் விவரித்து இருப்பதை போன்றே `அஹம் பிரம்மாஸ்மி` என்ற மகாவாக்கியத்தின் பொருளை அறிந்து கொள்ளவேண்டும். துறவற வாழ்வை மேற்கொள்ளும் துறவிகளுக்கு மகா வாக்கியங்களின் கருத்து விரிவாக விளக்கப்படுகிறது.  

## பிற மகா வாக்கியங்கள்
- **பிரக்ஞானம் பிரம்ம** (प्रज्ञानं ब्रह्म) - "பிரக்ஞையே(அறிவுணர்வே) பிரம்மன்" (ரிக் வேதத்தின் ஐதரேய உபநிடதம்)
- **அயம் ஆத்மா பிரம்ம** (अयम् आत्मा ब्रह्म) - "இந்த ஆத்மா பிரம்மன்"(அதர்வண வேதத்தின் மாண்டூக்ய உபநிடதம்)
- **தத் த்வம் அஸி** (तत् त्वं असि) - "அது (பிரம்மம்) நீ" (சாம வேதத்தின் சாந்தோக்கிய உபநிடதம்)

- பிரகதாரண்யக உபநிடதம் Brihadaranyaka Upanishad complete PDF ebook
# பீடபதம் (சிற்பநூல்)


இந்தியச் சிற்ப மரபில் **பீடபதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. இது ஒன்பது பதங்களைக் (நிலத்துண்டு) கொண்டது. இந்த அமைப்பில், கிழக்குப் பக்கம் ஆதித்தனுக்கும் (சூரியன்), தெற்குப் பக்கம் யமனுக்கும், மேற்குப் பக்கம் வருணனுக்கும், வடக்குப் பக்கம் சந்திரனுக்கும் உரியது. இவர்களைவிடச் சிவன் வடகிழக்குப் பகுதிக்கும், அக்கினி தென்கிழக்குக்கும், காற்றுக் கடவுளான பவனன் தென்மேற்குக்கும், ஆகாயத்துக்கு உரிய கடவுள் ககனன் வடமேற்குக்கும் உரிய கடவுளர் எனவும் மானசாரத்தில் சொல்லப்பட்டிருக்கிறது. மையத்தில் உள்ள பதம் "பிரிதிவி" அல்லது "புவி"க் கடவுளுக்கு உரியது.
# டான் தமிழ் ஒளி



**டான் தமிழ் ஒளி** இலங்கையில் 2009ம் ஆண்டு தொடக்கம் ஒளிபரப்பாகும் ஒரு தனியார் தொலைக்காட்சி நிறுவனமாகும். இந்த ஒளிபரப்பு சேவையின் ஒரு சகோதர சேவை டான் யாழ் ஒளி எனும் பெயரில் யாழ்ப்பாணத்திற்கான சேவையை வழங்கி வருகின்றது.உலக அளவில் இணைய வழியாகவும், செய்மதியூடாகவும் தமது சேவையை வழங்கி வருகிறது.  

உரையாடல் நிகழ்ச்சிகள், சினிமா மற்றும் தொலைக்காட்சி நாடகங்கள் போன்றன இத்தொலைக்காட்சியில் ஒளிபரப்பப்படுகின்றது.  

## சின்னம்
# லுபுண்டு


**லுபுண்டு (Lubuntu )** என்பது, உபுண்டு இயங்குதளத்தினை அடிப்படையாகக் கொண்டு, உருவாக்கப்பட்ட வழங்கல்களில் ஒன்றாகும். குறைந்த அளவு திறனுள்ள கணினிகளை, திறம்பட இயக்கவல்ல ஒரு இயக்குதளமாக இது திகழ்கிறது.இதில் அடங்கியுள்ள அனைத்து மென்பொருட்களும் கட்டற்ற, திறந்த மூலநிரல் மென்பொருட்களாகும். இவ்வழங்கல் முற்று முழுதாக இலவசமாக கிடைக்கிறது. இது எல். எக்சு. டி. இ (LXDE) என்ற கணித்திரைப் புலத்தை இயல்பிருப்பாக கொண்டது ஆகும். இது கணினியின் ஆற்றல் வளங்களை(குறிப்பாக மின்கலத்தின் மின்ஆற்றலை) குறைந்த அளவே பயன்படுத்தி, சிறப்பாக செயல்படுவது நிரூபிக்கப்பட்டுள்ளது. இக்கணித்திரைப் புலத்தின் பெரும்பகுதி சி மொழியில் எழுதப்பட்டதாகும். மற்ற சிறுபகுதி மட்டுமே, பைத்தான் மொழியில் எழுதப்பட்டுள்ளது குறிப்பிடத்தகுந்த செய்தியாகும்.  

## இதன் வெளியீடுகள்
| இற்றைப்படுத்துதலுக்கான, நிரல் ஆதரவு நிறுத்தப்பட்ட வெளியீடுகள் | இற்றைப்படுத்துதலுக்கான, நிரல் ஆதரவு கிடைக்கும் வெளியீடுகள் | எதிர்கால வெளியீடுகள் | } |
| --- | --- | --- | --- |

| பதிப்பு | வெளியீட்டின் குறிப்பெயர் | வெளியீட்டுத் தேதி | ஆதரவு காலம் | குறிப்புகள் |  |
| --- | --- | --- | --- | --- | --- |
| 8.10 | *Intrepid Ibex* | 30 அக்டோபர் 2008 | ஏப்ரல் 2010 | தெரிவுசெய்யப்படக் கூடிய மேசைப்பொதியாக மட்டுமே கிடைக்கிறது. |  |
| 9.04 | *Jaunty Jackalope* | 23 ஏப்ரல் 2009 | அக்டோபர் 2010 | தெரிவுசெய்யப்படக் கூடிய மேசைப்பொதியாக மட்டுமே கிடைக்கிறது. |  |
| 10.04 | *Lucid Lynx* | 2 மே 2010 | ஏப்ரல் 2013 | First stand-alone version, supported as if it were an LTS to provide longer term support for old CPUs |  |
| 10.10 | *Maverick Meerkat* | 10 அக்டோபர் 2010 | ஏப்ரல் 2012 | Considered to be a "stable beta" |  |
| 11.04 | *Natty Narwhal* | 28 ஏப்ரல் 2011 | அக்டோபர் 2012 |  |  |
| 11.10 | *Oneiric Ocelot* | 13 அக்டோபர் 2011 | ஏப்ரல் 2013 | First version with an official x86-64 live CD. First version with official sanction as a member of the Ubuntu family. |  |
| 12.04 | *Precise Pangolin* | 26 ஏப்ரல் 2012 | அக்டோபர் 2013 | Ubuntu 12.04 is a long term support release, but Lubuntu 12.04 is not. |  |
| 12.10 | *Quantal Quetzal* | 18 அக்டோபர் 2012 | ஏப்ரல் 2014 | Includes new Box Icon Theme |  |
| 13.04 | *Raring Ringtail* | 25 ஏப்ரல் 2013 | திசம்பர் 2013 |  |  |
| 13.10 | *Saucy Salamander* | 17 அக்டோபர் 2013 | சூன் 2014 | Current version. Chromium replaced with Firefox. |  |
| 14.04 | *Trusty Tahr* | 17 ஏப்ரல் 2014 | ஏப்ரல் 2017 |  |  |
| 14.10 | *Utopic Unicorn* | 24 அக்டோபர் 2014 | ஜூன் 2015 |  |  |
| 15.04 | *Vivid Vervet* | 24 ஏப்ரல் 2015 | TBA | Future version | } |

## ஊடகங்கள்
# சேவியர் எர்னாண்டசு


**இக்சாவி** (*Xavi*, ஜனவரி 25, 1980) என்று பரவலாக அறியப்படும் **சேவியர் "இக்சாவி" எர்னாண்டசு இ கிரெயசு** (*Xavier Xavi Hernández i Creus* ) எசுப்பானியக் கால்பந்தாட்ட விளையாட்டு வீரர். இவர் பார்செலோனாவிற்கும் எசுப்பானியாவிற்கும் ஆடுகிறார். 2008ஆம் ஆண்டு ஐரோப்பிய கால்பந்தாட்டப் போட்டியில் இவருக்கு போட்டிகளின் சிறந்த விளையாட்டு வீரர் என்ற விருது கிடைத்தது.  

## கழகப் போட்டிகளில் புள்ளிவிவரங்கள்
| கழகம் | பருவம் | கூட்டிணைவு | கோப்பை | ஐரோப்பா | பிற | மொத்தம் |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| பார்சிலோனா
பி அணி | 1997–98 | 39 | 3 | – | – | – | 39 | 3 | ? |  |  |  |
| 1998–99 | 18 | 0 | – | – | – | 18 | 0 | ? |  |  |  |  |
| 1999–2000 | 4 | 1 | – | – | – | 4 | 1 | ? |  |  |  |  |
| – | – | – | 61!!4 | ? |  |  |  |  |  |  |  |  |
| பார்செலோனா | 1998–99 | 17 | 1 | 3 | 1 | 6 | 0 | 1 | 1 | 27 | 3 | ? |
| 1999–2000 | 24 | 0 | 4 | 1 | 10 | 1 | 0 | 0 | 38 | 2 | ? |  |
| 2000–01 | 20 | 2 | 7 | 0 | 9 | 0 | – | 36 | 2 |  |  |  |
| 2001–02 | 35 | 4 | 1 | 0 | 16 | 0 | – | 52 | 4 | 13 |  |  |
| 2002–03 | 29 | 2 | 1 | 0 | 14 | 1 | – | 44 | 3 | 5 |  |  |
| 2003–04 | 36 | 4 | 6 | 0 | 7 | 1 | – | 49 | 5 | 13 |  |  |
| 2004–05 | 36 | 3 | 1 | 0 | 8 | 0 | – | 45 | 3 | 11 |  |  |
| 2005–06 | 16 | 0 | 0 | 0 | 4 | 0 | 2 | 0 | 22 | 0 | 2 |  |
| 2006–07 | 35 | 3 | 7 | 2 | 7 | 0 | 5 | 1 | 54 | 6 | 7 |  |
| 2007–08 | 35 | 7 | 7 | 1 | 12 | 1 | – | 54 | 9 | 9 |  |  |
| 2008–09 | 35 | 6 | 5 | 1 | 14 | 3 | – | 54 | 10 | 31 |  |  |
| 2009–10 | 34 | 3 | 3 | 2 | 11 | 1 | 5 | 1 | 53 | 7 | 19 |  |
| 2010–11 | 31 | 3 | 6 | 0 | 12 | 2 | 1 | 0 | 50 | 5 | 16 |  |
| 2011–12 | 25 | 10 | 6 | 2 | 7 | 1 | 4 | 1 | 42 | 14 | 8 |  |
| **மொத்தம்**
!408!!48!!57!!10!!137!!11!!18!!4!!620!!74 | 140 |  |  |  |  |  |  |  |  |  |  |  |

## மேற்சான்றுகள்
# செம்பனார்கோயில் எஸ். ஆர். டி. வைத்தியநாதன்



**செம்பனார்கோயில் எஸ். ஆர். டி. வைத்தியநாதன்** (*S. R. D. Vaidyanathan*) (15 மார்ச் 1929 - 18 நவம்பர் 2013) தமிழகத்தைச் சேர்ந்த நாதசுவர இசைக் கலைஞர் ஆவார்.  

## ஆரம்ப கால வாழ்க்கை
தமிழ்நாட்டில் நாகப்பட்டினம் மாவட்டத்தில், மயிலாடுதுறையில் பிறந்தவராகிய வைத்தியநாதன், செம்பனார் கோயில் எனும் ஊரினைச் சேர்ந்த இசைக் குடும்பத்தின் வழிவந்தவர். இவரின் தாத்தா இராமசாமிப் பிள்ளையின் இசையினை இசு மாசுட்டர் வாய்சு எனும் நிறுவனம் ஒலிப்பதிவு செய்தது. இவரின் தந்தை தக்சிணா மூர்த்தியின் இசையினை கொலம்பியா நிறுவனம் ஒலிப்பதிவு செய்தது.  

நாதசுர இசையினை மாயவரம் ராமைய்யா பிள்ளையிடமும், வாய்ப்பாட்டினை விழுந்தூர் ஏ. கே. கணேச பிள்ளை, மதுரை மணி ஐயர் ஆகியோரிடமும் கற்றார்.  

## தொழில் வாழ்க்கை
தர்மபுரம் ஆதீனம், திருவாவடுதுறை ஆதீனம், திருப்பனந்தாள் ஆதீனம் எனும் அமைப்புகளால் ஆதீன வித்துவானாக அங்கீகரிக்கப்பட்டவர். சிதம்பரம் அண்ணாமலைப் பல்கலைக்கழகத்தில் ரீடராகவும், சென்னை தமிழ் இசைச் சங்கத்தில் ஓய்வுப்பெற்ற ரீடராகவும் பணிபுரிந்தவர்.  

## பெற்றுள்ள விருதுகளும் பட்டங்களும்
- இசைப்பேரறிஞர் விருது, 2008. வழங்கியது: தமிழ் இசைச் சங்கம், சென்னை.
- கலைமாமணி விருது - வழங்கியது: தமிழக அரசு
- சங்கீத நாடக அகாதமி விருது, 2007
# பயனர் இடைமுகம்

**இடைமுக வடிவமைப்பியல்** (User Interface) பயனர் இடைமுகம், மனித இயந்திரம் தொடர்பான தொழில்துறை வடிவமைப்பு துறையில், மனிதர்கள் மற்றும் இயந்திரங்களுக்கு இடையேயான தொடர்பு ஏற்படும் இடத்தில் உள்ள வடிவமைப்பியல் ஆகும். இந்த இடைமுக வடிவமைப்பியல் பயனர் இலகுவாக இயந்திரத்தை தொடர்பு கொள்ளவும் மற்றும் இயந்திர கட்டுப்பாட்டின் மூலம் எளிதாக செயல்பாட்டு முடிவுகளை எடுக்கும் உதவுகிறது.  

## எடுத்துக்காட்டுகள்
# பேய்க் கோபுரம்



**பேய்க் கோபுரம்** (*Devils Tower*, லகோட்டா மொழி: ***Matȟó Thípila*** ("கரடி வீடு") அல்லது ***Ptehé Ǧí*** ("கறுப்பு எருமைக் கொம்பு") (அரபாகோ மொழி: *Wox Niiinon* ) என்பது தென்கிழக்கு வயோமிங்கின் குறூக் கவுண்டியில் அமைந்துள்ள ஒரு தீப்பாறை குவிவளை முகடு ஆகும். இது 1,267 அடி (386 மீ) உயரத்திற்கு சூழவுள்ள நிலப்பிரதேசத்திலிருந்து உயர்ந்தும், கடல் மட்டத்திலிருந்து இதன் சிகரம் 5,114 அடி (1,559 மீ) உயரத்திலும் உள்ளது.  

பேய்க் கோபுரம் முதன் முதலில் ஐக்கிய அமெரிக்கா தேசிய நினைவுச்சின்னமாக அந்நாட்டதிபர் தியொடோர் ரோசவெல்ட்டினால் செப்டம்பர் 24, 1906 அன்று அறிவிக்கப்பட்டது. இந்நினைவுச்சின்னத்தின் எல்லை 1,347 ஏக்கர் (545 கெ) பரப்பைக் கொண்டது.  

கடந்த வருடங்களில், இதன் வருடாந்த 400,000 வருகையாளர்களின் கிட்டத்தட்ட 1% பேர் இதன்மீது பாரம்பரிய மலையேற்ற நுட்பத்தினைப் பயன்படுத்தி ஏறினர்.
# வார்ப்புரு:Cite peakbagger

<includeonly>}}} |  
} |  
}  
}}  
| title = }}}  
| publisher = Peakbagger.com  
| date = }  
| accessdate = }}  
| ref = } }}  
| }  
}}  
| }  
}}</includeonly><noinclude>  

</noinclude>
# உலகம் (தீவுக்கூட்டம்)


**உலகம்** அல்லது **உலகத் தீவுகள்** (*The World* / *World Islands*) என்பது ஐக்கிய அரபு அமீரகத்தின் துபாய் கடற்கரையிலிருந்து 4.0 கி.மீ (2.5 மைல்) தூர கடற்பகுதியில், உலக வரைபட வடிவில் பல்வேறு சிறு தீவுகளினால் அமைக்கப்பட்டுள்ள ஓர் செயற்கையான தீவுக்கூட்டம் ஆகும்.
# ஜெயப்பிரகாஷ் நாராயண் (லோக் சட்டா)



*'நாகபைரவ ஜெயப்பிரகாஷ் நாராயணன்* (*Nagabhairava Jayaprakash Narayan*) (பிறப்பு: 14 ஜனவரி 1956) ஜேபி (JP) என்றும் அறியப்படும் இவர் ஒர் இந்திய அரசியல்வாதியும், அரசியல் சீர்திருத்தவாதியும் மற்றும் பத்திரிக்கையாளரும் ஆவார். லோக் சட்டா என்கிற கட்சியை உருவாக்கியவரும் அதன் ராகவும் இருந்தார்.. மேலும், இவர் முன்னாள் இந்திய ஆட்சிப்பணியாளரும் ஆவார். தேர்தல் சீர்திருத்தங்கள், தகவல் பெறும் உரிமைச் சட்டம் ஆகியவற்றில் இவரின் பங்களிப்பிற்காகவும் மிகவும் அறியப்படுகிறார். தி டைம்ஸ் ஆஃப் இந்தியா, தி எகனாமிக் டைம்ஸ், தி பைனான்சியல் எக்ஸ்பிரஸ், தி இந்துமற்றும் ஈநாடு போன்ற பல பத்திரிக்கைகளிலும் இவர் பத்திகளை எழுதி வருகிறார்.
# எச்சில் (கோட்பாடு)

**எச்சில்** என்பது உமிழ்நீர். உணவு செரிமானத்துக்காக வாயில் ஊறும் உமிழ் வாயில் போட்டுக்கொள்ளும் புகையிலை போன்ற நச்சுப் பொருள்களால் உமிழ வேண்டிய தீய பொருளாக மாறிவிடும். அன்றியும் உடல் நோய்வாய்ப் படும்போது கோழையாக மாறி உமிழவேண்டிய ஒன்றாக ஆகிவிடும். இந்த நிலையில் இது வேண்டாத அருவருக்கத் தக்க எச்சில். இது **எச்சப் பொருள்**. வேண்டாத எச்சப் பொருளை, தகாத பொருளை 'எச்சில்' என்றனர். ஆசாரக்கோவை என்னும் நீதிநூல் எச்சில் பற்றிய சில செய்திகளைக் குறிப்பிடுகிறது.  

ஒதுக்கத் தக்க எச்சில் எனத் தமிழ் மக்கள் நானகினைக் கொண்டனர். அவை உடல் கழிவுகளான சிறுநீர், மலம். ஆண்-பெண் உடல் உறவின்போது வெளிப்படும் விந்து, நாதப் பசைகள், வாயில் வரும் கோழை என்பவை.  

இந்த நான்கு வகையான எச்சிலைத் தூய்மைப்படுத்திக் கொள்ளா முன்னர் மேதைகள் பாடங்களை வாய்விட்டுப் படிக்கமாட்டார்கள். பிறரோடு பேசிக்கொண்டிருக்க மாட்டார்கள். படுக்கையில் படுத்து உறங்கமாட்டார்கள்.  

எச்சில் பட்டுத் தூய்மைப்படுத்திக்கொள்ளாத நிலையில் இருப்பவர்கள் பசுவையோ, பார்ப்பாரையோ, (சமையல், விளக்குத்)தீயையோ, தெய்வத் திருமேனிகளையோ, தன் உச்சந்தலையையோ தொடக்கூடாது.  

இவர்கள் கண்ணால் பார்க்கத் தகாதனவும் உண்டு. அவை ஐந்து. 1 புலால்-உணவு, 2 வானத்து நிலா, 3 வளர்க்கும் நாய், 4 தோன்றும் ஞாயிறு, 5 வானத்தில் எரிந்து விழும் மீன் (எரிகல்) என்பன.  
## அடிக்குறிப்பு
# கோபுரப் பாலம்



**கோபுரப் பாலம்** (*Tower Bridge*) (கட்டப்பட்டது 1886–1894) என்பது இலண்டனிலுள்ள தேம்சு ஆற்றுக்கு குறுக்காக எடைக்கட்டுப் மற்றும் தொங்கு பாலம் இணைந்த ஓர் பாலமாகும். இலண்டன் கோபுரத்திற்கு அருகில் காணப்படும் இது இலண்டன் கோபுரத்தின் பெயரைக் எடுத்துக்கொண்டு, இலண்டனின் முக்கியத்துவ அடையாளமாக விளங்குகிறது.
# தைவான் தமிழ்ச் சங்கம்



**தைவான் தமிழ்ச் சங்கம்** தமிழ் ஆர்வலர்களால் தைவானில் 2013-ஆம் ஆண்டு துவங்கப்பட்டது. ஒவ்வொரு ஆண்டும் பொங்கல் விழாவைக் கொண்டாடுகின்றனர். தமிழர்களின் பொங்கல் கலாச்சாரத்தை வெளிப்படுத்தும் வகையில் சித்திரங்கள் வரைந்துப் பார்வைக்கு வைக்கப்பட்டன. மேலும் கவிதை எழுதுதல், வாசித்தல், சீன மொழியில் திருக்குறள் ஒப்புவித்தல் போன்ற போட்டிகளும் நடத்தப்பட்டன. பறையாட்டம், பரதநாட்டியம், மழலைத் தமிழ்ப் பேச்சு, பலகுரல் நிகழ்ச்சி, திரையிசைப்பாடல்கள் பாடுவது, குழு நடனங்கள் போன்ற கலை நிகழ்ச்சிகள் இடம்பெற்றன.  

## திருக்குறள் மொழிபெயர்ப்பு
இந்தியாவின் முன்னாள் குடியரசுத் தலைவராக இருந்த அப்துல் கலாமின் வேண்டுகோளுக்கிணங்கி, சீனக் கவிஞர் முனைவர். யூசி திருக்குறளை சீன மொழியில் மொழிபெயர்த்தார். தமிழ் வளர்ச்சி அறநிலையங்கள், செய்தித்துறையின் செயலாளர் முனைவர் ம. இராஜாராம் இ. ஆ. ப., மொழிபெயர்ப்பு இயக்குநர் முனைவர் ந. அருள், தமிழ்ப் பல்கலைக்கழக துணைவேந்தர் முனைவர் ம. திருமலை ஆகியவர்களின் முயற்சியினால் பாரதியார் மற்றும் பாரதிதாசனின் தேர்ந்தெடுக்கப்பட்ட கவிதைகளை முனைவர். யூசி சீன மொழியில் மொழிபெயர்த்துள்ளார். முனைவர். யூசியின் சீனக்கவிதைகள் சில தமிழில் மொழிபெயர்க்கப்பட்டிருக்கின்றன. திருக்குறளை சீன மொழியில் மொழிபெயர்த்ததால் கவிஞர் யூசிக்கு, இந்த ஆண்டிற்கான (2014)  
திருவள்ளுர்வர் விருதினை தமிழக முதல்வர் ஜெயலலிதா அளித்தார்.
# ஆர்க் டே ரியோம்ப்


**ஆர்க் டே ரியோம்ப்** (*Arc de Triomphe de l'Étoile*) என்பது பாரிசிலிலுள்ள மிகவும் புகழ்பெற்ற நினைவுச்சின்னங்களில் ஒன்று. இது "பலஸ் சாள்ஸ் டே கேல்" எனுமிடத்தின் மத்தியில் உள்ளது. *ஆர்க் டே ரியோம்ப்* ("வெற்றி வளைவு" என்பது பொருள்) பிரெஞ்சுப் புரட்சிப் போர்கள், நெப்போலியப் போர்கள் ஆகிய போர்களில் பிரான்சுக்காக சண்டையிட்டு இறந்தவர்களை புகழ்வதற்காக, இதன் வெளிப்புற மேற்பரப்பில் முழு பிரான்சிய வெற்றியாளர்கள் மற்றும் தளபதிகளின் பெயர்கள் பதிக்கப்பட்டு அமைக்கப்பட்டுள்ளது. இதன் கீழே முதலாம் உலகப்போரின் "அறியப்படாத போர் வீரன்" கல்லறை உள்ளது. நினைவுச்சின்னம் தினமும் காலை 10:00 மணி முதல் இரவு 10:30 மணி வரை திறந்திருக்கும்.  


## வெளியிணைப்பு
- 
- 
- Inscriptions on the Arc de Triomphe
- The names of 660 persons inscribed on the Arc de Triomphe
- Clarification of history of Arc de Triomphe
- The permanent exhibition inside the Arc de Triomphe
- View from the Arc de Triomphe
# ஆசியா பீபி தெய்வ நிந்தனை நிகழ்வு


**ஆசியா நோரீன்** (Aasiya Noreen, உருது மொழி: آسیہ نو رین, பிறப்பு: 1971) பொதுவாக *ஆசியா பீபி* என்று அறியப்படுபவர். இவர் பாக்கிஸ்தானைச் சார்ந்தவர். இவர் இஸ்லாத்தின் முகம்மது நபியைப் பற்றி 2009 ஆம் ஆண்டு ஜூன் மாதம் சக பெண்களிடம் அறுவடையின் போது தவறாகப் பேசியதாகக் குற்றம் சாட்டப்பட்டவர். இவருக்கு மரணதண்டனை என்று பாகிஸ்தான் நீதிமன்றத்தால் 2010 ஆம் ஆண்டு நவம்பர் மாதம் தீர்ப்பு வழங்கப்பட்டது. இவர் பாகிஸ்தானின் பஞ்சாப் மாகாணத்தில் ஷேய்க்குப்புரா மாவட்டத்தில் பிறந்தவர். இவரது தண்டனை நிறைவேற்றப்பட்டால் பாகிஸ்தானில்  
தெய்வ நிந்தனைக்காக சட்டத்தின் மூலம் கொல்லப்பட்ட முதல் பெண்மணி இவர் ஆவார். இவரது மரண தண்டனையை எதிர்த்து உலகம் முழுவதிலுமிருந்து கண்டனங்கள் தெரிவிக்கப்பட்டது.
# சேய்க்குப்புரா மாவட்டம்


மாகாணத்தின் 41 மாவட்டங்கள்]]  
**சேய்க்குப்புரா மாவட்டம்** (Sheikhupura District உருது மொழி: ضِلع شَيخُوپُور‎) பாக்கிஸ்தானின் பஞ்சாப் மாகாணத்தில் அமைந்துள்ளது. ஷேய்க்குப்புரா என்பது இம்மாவட்டத்தின் தலைநகரம் ஆகும். பாக்கிஸ்தானின் 1998 ஆம் ஆண்டின் மக்கட் தொகைக் கணக்கெடுப்பின் படி இம்மாவட்டத்தின் மக்கட் தொகை 33,21,029 ஆகும். இதில் 25.45% பேர் நகர்ப்புறத்தில் வசிக்கின்றனர். இம்மாவட்டம் 5 தாலுகாகளைக் கொண்டது.
# சேய்க்குப்புரா



**சேய்க்குப்புரா** (Sheikhupura, உருது மொழி: شَيخُوپُورہ‎) நகரம் சேய்க்குப்புரா மாவட்டத்தின் தலைநகரம் ஆகும். இது பாகிஸ்தானின் பஞ்சாப் மாகாணத்தில் அமைந்துள்ளது. இது ஒரு முக்கிய தொழில் நகரம் ஆகும். லாகூர் நகருக்கு வடகிழக்கே 35 கிலோமீட்டர்கள் தொலைவில் அமைந்துள்ளது. இந்நகரம் வரலாற்றுச் சிறப்புமிக்க இடங்களுள் ஒன்றாகும். இந்நகரம் பொதுவாக *கிலா சேய்க்குப்புரா* (Qila Sheikhupura) என்று அழைக்கப்படுகிறது. ஏனெனில் முகலாய மன்னர் ஜஹாங்கீர் கட்டிய கோட்டை ஒன்று இந்நகரில் அமைந்துள்ளது. *சேய்க்குப்புரா* என்பது *ஜஹாங்கீரின்* மற்றுமொரு பெயரான *ஷேய்க்கு* (Sheikhu) என்பதிலிருந்து வந்தது. *ஜஹாங்கீரின்* தந்தையான அக்பர் இப்பெயரைச் சொல்லியே *ஜஹாங்கீரை* அழைப்பார்.
# ரூபோசு ஓர்நீரோ



**ரூபோசு ஓர்நீரோ** (*Rufous Hornero* (Furnarius rufus)) என்னும் பறவை நடுத்தர அளவிலான ஒரு பறவை வகையாகும். இது Furnariidae என்னும் இனத்தை சார்ந்தது.இது தென் அமெரிக்காவின் கிழக்கு பகுதியில் காணப்படுகிறது. இப்பறவை அர்ஜென்டீனா மற்றும் உருகுவே நாட்டின் தேசிய பறவையாகும். சிவப்பு அமெரிக்க பறவை என்றும் அழைக்கின்றனர்.  

இப்பறவையை பொதுவாக மேய்ச்சல் மற்றும் விவசாய நிலங்களில் காணலாம். இதன் எல்லை தென்கிழக்கு (southeastern ),தெற்கு பிரேசில்(southern Brazil),பொலிவியா(Bolivia),பராகுவே (Paraguay),உருகுவே(Uruguay),வடக்கு (northern),மத்திய அர்ஜென்டீனா(central Argentina) மற்றும் மேலும் விரிவடைந்து வடக்கு படகோனியா (northern Patagonia) வரை காணப்படுகிறது.இப்பறவையின் இனம் பராகுவே மற்றும் அர்ஜென்டீனா நாட்டில் காணப்படும் முடி ஹோர்நீரோ என்னும் பறவை இனத்தோடு நெருங்கிய தொடர்புடையது. இதில் நான்கு துணை இனங்களும் உள்ளது.  

ருபௌஸ் ஹோர்நீரோ( Rufous Hornero ) பறவை நடுத்தர அளவிலும், சதுர வால் மற்றும் சற்று வளைந்த அலகுடனும் காணப்படும். இதன் இறகு பார்பதற்கு சிவப்பு நிறத்திலும், பழுப்பு நிற கிரீடமும் மற்றும் தொண்டை வெள்ளை நிறத்திலும் காணப்படும்.  

வேறுபாடின்றி இப்பறவைகள் ஒன்று போலவும்,இளம் பறவைகள் சற்று வெளிர்(ஏனென்றால் அவை சுத்தமானவை) நிறத்திலும் காணப்படும்.இவை தரையில் நடக்கும் பொழுது பூச்சிகள், பாம்புகுட்டிகளை உணவாக உட்கொள்கின்றன.  
Rufous Hornero பறவைகளின் பாடல்கள் துணை இனங்களுக்கு இடையே வேறுபட்டவை. பொதுவாக ஆண் பறவையின் பாடல் வேகமாகவும்,பெண் பறவையின் பாடல் மெதுவாகவும் மற்றும் இரண்டும் இணைந்து பாடும் பொழுது ஒரே விகிதத்தில் தாங்கள் இறகுகளை அடித்துக்கொள்ளும்.  

பெரிய மற்றும் சிறிய Rufous Hornero பறவைகள் கழுகு, சிறிய பாலூட்டிகள், உள்நாட்டு பூனைகள்,பாம்புகள் மற்றும் பெரிய பல்லிகளுக்கு இரையாகின்றன. எனினும் இதன் கூடு முடப்பற்றிப்பதால் வேட்டையாடி உண்ணும் விலங்குகளிடமிருந்து தன்னை காத்து கொள்கிறது .  

இவை ஆகஸ்ட் மற்றும் டிசம்பர் இடையே முட்டைகள் இடுவதற்கு கோடை காலங்கள் முதலே கூடுகளை எழுப்ப தொடங்கி விடும். அவை இனப்பெருக்க பருவம் வரை தாங்கள் பிறந்த பிரதேசத்தில் இருக்கக்கூடும். இப்பறவைகளின் கூடுகள் களிமண் கொண்டு காட்டப்படும். இவற்றை மரம்,வேலி பதிவுகள்,தொலைபேசி கம்பங்கள் அல்லது கட்டிடங்களில் காணலாம் .  

ஆண் பறவையும், பெண் பறவையும் இணைந்து இக்கூடின் சுவர்களை எழுப்புகின்றன.சிறிய அளவிலான இக்கூட்டை கட்டுவதற்கு 5 நாட்கள் போதும். ஆனால் இக்கூட்டை கட்டி முடிப்பதற்கு மாதங்கள் எடுத்துக் கொள்கின்றன.  

இப்பறவைகள் இரண்டு முதல் நான்கு முட்டைகள் வரை இடும். இரண்டு பறவைகளும் இணைந்து முட்டைகளை அடைகாக்கும். முட்டைகளில் இருந்து குஞ்சுகள் வெளிவருவதற்கு 14-18 நாட்கள் ஆகும். குஞ்சுகளின் இறகுகள் வளர்வதற்கு 23-26 நாட்கள் ஆகும். இவை வளர்ந்து 6 மாதங்கள் வரை தன் பெற்றோர் பிரதேசத்தில் இருக்கும்.  

இப்பறவைகள் பழைய கூடுகளை பயன் படுத்துவது இல்லை.ஆதலால் ஒரு கூடுக்கு அருகில் மற்றொரு கூடு இருப்பதை காணலாம். எனினும் இப்பறவைகள் பயன்படுத்தாத கூடுகளை மற்ற பறவைகள் இனப்பெருக்கத்திருக்க புதுப்பித்து கொள்ளலாம்.  

மனித சுழலின் மாற்றங்களால் Rufous Hornero பறவைகள் பயனடைந்தனர்.இதையொட்டி பயன்படுத்தபடாத கூடுகளினால் மற்ற இனப் பறவைகளுக்கு நன்மையாக இருக்க கூடும். குங்குமப்பூ பின்ச் (Saffron Finch ) என்னும் இனம் பழைய ஓவன் பறவைகளின் கூடுகளை பயனபடுதிக் கொண்டிருக்கலாம் .இப்பறவைகளின் வாழ்விடங்கள் நமக்கு பரிச்சியமாக இருப்பதால் அர்ஜென்டீனா மற்றும் உருகுவே நாட்டின் தேசிய பறவையாக ஏற்றுக் கொள்ளப்பட்டது.  

மனிதர்களின் அச்சுறுத்தல்களின் மூலம் இப்பறவைகளை கவலை குறைந்த இனம் என்று IUCN.[1] பட்டியலிட்டுள்ளது
# கோதாபயன் (உருகுணை)

**கோதாபயன்** என்பவன் உருகுணையை ஆண்ட சிங்கள அரசனாவான்.  

## இரு வேறு ஆதாரங்கள்
இவன் மகாவம்சத்தின் படி உருகுணை அரசை தொடங்கி வைத்தவனான மகாநாகனின் இரண்டாம் மகனாவான். இவனுக்கு அட்டாலய திச்சன் தமையன் ஆவான்.  

ஆனால் தாதுவம்சம் என்னும் நூலின் படி இவன் உருகுணை அரசை ஆண்ட தமிழர் அரசை அழித்து அதில் இருந்த பத்து சகோதர அரசர்களைக் கொன்று ஆட்சியைப் பிடித்தவன். அந்த பாவத்தைப் போக்க இவன் பல பௌத்த விகாரைகளை அமைத்ததாக தாதுவம்சம் நூல் குறிப்பிடுகிறது.  

## மேற்கோள்களும் குறிப்புகளும்
# விக்கிப்பீடியா:கீரனூரில் தமிழ்க்கணினி, விக்கிப்பீடியா பயிலரங்கம்

## அறிமுகம்
புதுக்கோட்டை மாவட்டம் கீரனூரில், மொழிப்போர் ஈகியர் நாளை முன்னிட்டு, கீரனூர் பகுதியைச் சார்ந்த பொது மக்களுக்கும், பல்கலைக்கழக, கல்லூரி மாணவர்களுக்கும் தமிழ்க்கணினி, தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்த வேண்டும் என்பதையும் தமிழ் விக்கிப்பீடியாவின் திட்டங்களில் அனைவரும் பங்கேற்கும் வகையில் எளிய செய்முறை விளக்கம் அளிக்க வேண்டும் என்பதையும் நோக்கங்களாகக் கொண்டு தமிழ்க்கணினி, விக்கிப்பீடியா பயிலரங்கத்தை தமிழகம்.வலை வலைதளத்துடன் இணைந்து, வளருங்கள் வாழ்த்துகிறோம் அமைப்பு நிகழ்த்த உள்ளது.  

## நிகழிடம்
கீரனூர் அரசு ஆண்கள் மேனிலைப்பள்ளி  

## நாள், நேரம்
**சனவரி 25, 2014**, **காலை 9.30 மணி முதல் மாலை 5.00 மணி** வரை  

## நிகழ்ச்சி நிரல்
வரவேற்புரை: **செ. குறிஞ்சிவாணன்**, செயலர், வளருங்கள் வாழ்த்துகிறோம் அமைப்பு  
நிகழ்வுத் தொடக்கம் மற்றும் தலைமையுரை: **பெரியண்ணன் அரசு**  
முன்னிலை: வழக்குரைஞர் **கே.கே செல்லப் பாண்டியன்**, மேனாள் அரசு பொது வழக்குரைஞர்  
சிறப்புரை: பேராசிரியர். **மா. தமிழ்ப்பரிதி**, இதழியல் மற்றும் மக்கள் தொடர்பியல் துறை, பெரியார் பல்கலைக்கழகம், சேலம், தமிழ் நாடு  

## புதுக்கோட்டை மாவட்டக் கணித்தமிழ் சங்கத்தைத் தொடக்கம்
இப்பயிலரங்கில் வருங்கால கணித்தமிழ் தேவை மற்றும் விழிப்புணர்வு கருதி பெரியண்ணன் அரசு புதுக்கோட்டை மாவட்டக் கணித்தமிழ் சங்கத்தைத் தொடங்கி வைக்க உள்ளார்.  

## பயிலரங்கப் பொருண்மைகள்
இப்பயிலரங்கில் தமிழ் விக்கிப்பீடியா அறிமுகம், தமிழ் விக்கியூடகத் திட்டங்கள் , தமிழ் விக்கிப்பீடியா தொகுத்தல் பணி,தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென் பொருள்கள்,தமிழ் ஒருங்குகுறி எழுத்துரு எழுதிகள், தமிழ் ஒருங்குகுறி எழுத்துரு மாற்றிகள், தமிழ் ஒருங்குகுறியின் பயன்கள்,தமிழ் வலைப்பூ உருவாக்கம், திறந்தநிலை இயங்குதளங்கள், திறந்தநிலை மென்பொருள்கள், ஒலிக்கோப்பு, ஒளிப்படங்கள்,காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள் குறித்த பொருண்மைகளில் நேரிடை செயல்முறைப் பயிற்சி அளிக்கப்பட உள்ளது.  

## நிகழ்ச்சி ஒருங்கிணைப்பு
தமிழகம்.வலை வலைதளமும் வளருங்கள் வாழ்த்துகிறோம் அமைப்பின் செயலர், புதுக்கோட்டை மாவட்டக் கணித்தமிழ் சங்க அமைப்பாளர் செ. குறிஞ்சிவாணனும் இந்தப் பயிலரங்கினை ஒருங்கிணைக்க உள்ளார்.  

## நிகழ்வு குறித்து மேலும் அறிய/ உதவிக்கு
இப்பயிலரங்கம் குறித்து மேலும் செய்தி வேண்டுவோர் தமிழகம்.வலை வலைதளத்தைப் பார்வையிடலாம் பார்வையிடலாம் அல்லது  
king12flower@gmail.com, tparithi@gmail.com என்னும் மின்னஞ்சல்கள் அல்லது +91-9750933101, +91-9943470100 ஆகிய இரு தொடர்பு எண்களில் தொடர்பு கொள்ளலாம்.
# எம். சந்திரசேகரன்



**எம். சந்திரசேகரன்** (M. Chandrasekaran) (**பி:** டிசம்பர் 11, 1937) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞரும், வாய்ப்பாட்டுக் கலைஞரும் ஆவார்.  

## சிறு வயதில்
இரண்டு வயதில் செங்கண்மாரி (jaundice) நோய் காரணமாக பார்வையை இழந்தார். *மாத்ரு தேவோ பவ* என்பதே இவரது தாரக மந்திரம். தெய்வத்திற்கு அடுத்தபடியாக தாயார் மீது பக்தி வைத்துள்ளார். அவரது தாயார் சாருபாலா மோகன் இவரை எல்லா விதத்திலும் வழிநடத்தி இன்றைய நிலைக்குக் கொண்டு வந்தார். வயலின், வாய்ப்பாட்டு என்பவற்றுடன் பிரெயில் முறையையும் கற்றுக்கொடுத்தார். சந்திரசேகரன் தமிழ், ஆங்கிலம், சமசுகிருதம், தெலுங்கு ஆகிய மொழிகளை படிக்கவும் எழுதவும் கற்றிருக்கிறார்.  

## இசைப் பயிற்சி
மன்னார்குடி சாம்பசிவ பாகவதர், கும்பகோணம் எஸ். விசுவநாத ஐயர் (கும்பகோணம் சகோதரர்களில் ஒருவர்), வித்யால நரசிம்ம நாயுடு, டி. ஜயம்மாள் ஆகியோரிடம் இசை பயின்றார்.  
- மைசூர் செளடையா தேசிய விருது, 1989
- மதுரகலா பிரவீணா
- தி இந்து நிறுவனம் 2005ஆம் ஆண்டு ஏற்படுத்திய எம். எஸ். சுப்புலட்சுமி விருதைப் பெற்ற முதல் இசைக் கலைஞர் இவரே.

## நிதியம்
1998ல் சந்திரசேகரன் தனது தாயாரின் நினைவாக *சாருபாலா மோகன் ட்ரஸ்ட்* (ஆங்கிலம்: Charubala Mohan Trust) என ஒரு நிதியம் தொடங்கி ஒவ்வொரு வருடமும் வாய்ப்பாட்டு, வாத்திய கலைஞர்களுக்கு விருது வழங்கி கெளரவித்து வருவதோடு இசை அரங்குகளையும் நடாத்தி வருகிறார்.  

## இசைப் பரம்பரை
இவரது மகள் பாரதி ஒரு வாய்ப்பாட்டு, வயலின் மற்றும் நாட்டியக் கலைஞர். மகன் முரளி ஒரு புல்லாங்குழல் கலைஞர்.
# புராகுமின்



**புராகுமின்** (Burakumin) ஜப்பானில் உள்ள தீண்டத்தகாத, தாழ்த்தப்பட்ட சமூகமாகும். இச்சமூகத்துடன் பிற ஜப்பானிய மக்கள் எவ்வகையிலும் தொடர்பு கொள்வதில்லை. குறிப்பாக திருமண உறவுகள் வைத்துக் கொள்வதில்லை. இந்த புராகுமின் சமூக மக்களின் பாரம்பரியத் தொழில், தோல் பதனிடுதல், ஆடு மாடுகளை வெட்டுதல், கசாப்பு கடை நடத்துதல், தோல் காலணி வணிகம் செய்தல், பொதுக் கழிப்பிடங்களை சுத்தம் செய்தல் ஆகும். புராகுமின் சமூக மக்கள் மற்ற ஜப்பானிய சமூக மக்களுடன் கலந்து வாழாமல் தனி குடியிருப்புகளில் கூட்டமாக வாழ்கின்றனர். இரண்டாம் உலகப் போருக்குப் பின் ஜப்பானில் தீண்டாமை சட்டப்படி ஒழிக்கப்பட்டாலும், ஜப்பானிய சமூகத்தில் மறைமுகமாக தீண்டாமை கடைபிடிக்கப்பட்டு வருகிறது.  

புராகுமின் சமூகத்தில் பிறந்தவரும், அச்சமூகத் தலைவரும், புராகுமின் விடுதலை லீக் (BLL) எனும் இயக்கத்தின் தலைவரும் ஆன ஜீச்ஹிரோ மதுமோட்டா (Jiichiro Matumoto 1887-1966) எனும் அரசியல் தலைவர் புராகுமின் சமூகத் தந்தை எனப் போற்றப்படுகிறார்.  

ஜப்பானிய அரசர் மொய்ஜி காலத்தில் தீண்டாமை முறையை 1871-ல் ஜப்பானில் கடைபிடிப்பதை நீக்கி உத்தரவிட்டார். புராகுமின் சமூக மக்களும் மற்ற ஜப்பானிய சமூக மக்களுக்கு இணையாக சமூக உரிமை பெற்றவர்கள் என அறிவித்தார். இதனால் புராகுமின் சமூக மக்கள் காலப்போக்கில் சமூக, பொருளாதர ம், கல்வி மற்றும் தொழில் துறைகளில் முன்னேற்றம் கண்டனர்.  

இரண்டாம் உலகப் போருக்குப் பின் புராக்குமின் சமூகம் படிப்படியாக முன்னேற்றம் கண்டது. 1969-இல் ஜப்பானிய அரசு புராகுமின் சமூக முன்னேற்றத்திற்காக நிதி ஒதுக்கீடு செய்தது. தற்போது பத்து விழக்காடு புராகுமின் சமூக மக்கள் பிற ஜப்பானிய சமூகத்துடன் திருமண உறவுகள் வைத்துள்ளனர். ஜப்பானில் தீண்டாமை பற்றி பேசுவதும், கடைப்பிடிப்பதும் குற்றச்செயலாகும் என்று அரசு அறிவித்துள்ளது.
# சித்தோர்கார் கோட்டை



**சித்தூர் கோட்டை** (Chittorgarh Fort) (இந்தி: चित्तौड़ दुर्ग - *Chittor Durg*) இந்தியாவின் பெருங்கோட்டைகளில் ஒன்றாகும். மேலும் உலகப் பாரம்பரியக் களங்களில் ஒன்றாகும். மேவார் நாட்டின் தலைநகராகவும் சித்தூர் கோட்டை விளங்கியது. சித்தூர் கோட்டை  
மேவார் பகுதியின் சித்தோர்கார் மாவட்டத்தின் தலைமையிடமான சித்தோர்கார் நகரத்தில் அமைந்துள்ளது.  

7ஆம் நூற்றாண்டு முதல் சூரிய குல இராசபுத்திர குகிலோத்தி மன்னர்களாலும், பின்னர் சிசோதியா குல மன்னர்களால், 1567இல் அக்பர் சித்தூர் கோட்டை கைப்பற்றும் வரை ஆளப்பட்டது.  
180 மீட்டர் உயரத்தில், 280 ஹெக்டர் பரப்பளவில், மலைப்பாங்கான இடத்தில் சித்தூர் கோட்டை அமைந்துள்ளது. இதனடியில் பெரோச் ஆறு பாய்கிறது. இக்கோட்டையினுள் அரண்மனைகள், கோயில்கள், கோபுரங்கள், வாயில்கள் அமைந்துள்ளது. சித்தூர் கோட்டை இராஜஸ்தான் மாநிலத்தின் முக்கிய சுற்றுலாத் தலமாகும்.  

சித்தூர் கோட்டை பல முறை குஜராத் சுல்தானகம், தில்லி சுல்தானகம் மற்றும் முகலாயர்களால் கைப்பற்றப்பட்ட்டது. இக்கோட்டை எதிரிகளால் கைப்பற்றும் நிலையில் இருக்கும் போது, கோட்டையில் உள்ள இராசபுத்திரப் பெண்களும், அரண்மனை மகளிரும், எதிரிகளின் கையில் சிக்கிச் சீரழியாத வகையில் கூட்டுத் தீக்குளிப்பு விழா நடத்தி தங்கள் உயிர்களை மாய்த்துக் கொள்ளும் வழக்கம் இருந்தது.  
சித்தூர் கோட்டையை கி பி 1303இல் அலாவுதீன் கில்சி, மேவார் மன்னர் ராணா ரத்தன் சிங்கை வென்று கைப்பற்றினான். 1535இல் குஜராத் சுல்தான் பகதூர் ஷா விக்கிரம் சித் சிங்கை வென்று கைப்பற்றினான். கி பி 1567இல் அக்பர், மகாராணா இரண்டாம் உதய்சிங்கை வென்று சித்தூர் கோட்டை கைப்பற்றினான்.  

சித்தூர் கோட்டையை எதிரிகளிடமிருந்து காக்கும் போரில் 1303இல் ராணி பத்மினியும், 1507இல் *ராணி கர்ணாவதி*யும் உயிர் துறந்தனர்.  
இராஜஸ்தான் மாநிலத்தின் ஐந்து கோட்டைகளுடன் சித்தூர் கோட்டையும் உலகப் பாரம்பரியக் களங்களில் ஒன்றாக யுனேஸ்கே நிறுவனம் 2013இல் அறிவித்தது.  

## அமைவிடம்
இராஜஸ்தான் மாநிலத்தின் மேவார் பகுதியில் சித்தோகார் மாவட்டத்தின் தலைநகரான சித்தோர்கார் நகரத்தில் சித்தூர் கோட்டை அமைந்துள்ளது. தில்லி - மும்பை நெடுஞ்சாலையில், அஜ்மீர் நகரத்திலிருந்து 233 கிலோ மீட்டர் தொலைவில் உள்ளது. தேசிய நெடுஞ்சாலை எண்கள் 76 மற்றும் 79 சித்தூர் கோட்டை வழியாக செல்கிறது.  

## பண்பாடு
சித்தூர் கோட்டையும், சித்தூர் நகரமும் இராசபுத்திரர்களின் பெரும் விழா எனப்படும் கூட்டுத் தீக்குளிப்பு விழாவிற்கு பெயர் பெற்றது.  

இராஜஸ்தான் மாநிலத்தின் ஆறு மலைக் கோட்டைகளான ஆம்பர் கோட்டை, சித்தூர் கோட்டை, காக்ரோன் கோட்டை, ஜெய்சல்மேர் கோட்டை, கும்பல்கர்க் கோட்டை மற்றும் ரந்தம்பூர் கோட்டைகள் உலகப் பாரம்பரியக் களங்களில் ஒன்றாக யுனேஸ்கே நிறுவனம் 2013இல் அறிவித்தது.  

## படக்காசியகம்

## இதனையும் காண்க
- சித்தோர்கார் முற்றுகை (1303)
# நார்த் 24 காதம் (திரைப்படம்)


**நார்த் 24 காதம்** (North 24 Kaatham) என்பது மலையாளத் திரைப்படம் ஆகும். இத்திரைப்படத்தின் தலைப்பிற்கு தமிழில் *வடக்கு 24 மைல்* என்று பெயர். இத்திரைப்படத்தை இயக்கியவர் *அனில் ராதாகிருஷ்னன் மேனன்* ஆவார். இத்திரைப்படத்தில் ஃபகத் பாசில், நெடுமுடி வேணு மற்றும் சுவாதி ரெட்டி ஆகியோர் முக்கியக் கதாப்பாத்திரத்தில் நடித்திருக்கின்றனர்.  
இத்திரைப்படம் 2013 ஆம் ஆண்டு செப்டம்பர் 15 ஆம் தியதி ஓணம் பண்டிகையின் போது வெளியிடப்பட்டது. இத்திரைப்படத்தின் இசையமைப்பாளராக *கோவிந்த மேனன்* மற்றும் *ரெக்ஸ் விஜயன்* பணியாற்றியுள்ளனர். இத்திரைப்படத்தை சி. வி. சாரதி என்பவர் தயாரித்திருந்தார்.